Հայաստանի 2018 թ. մարմնամարզության առաջնությանը մասնակցելու են հավաքականի բոլոր առաջատարները: Այս մասին «Հայկական ժամանակ»-ի հետ զրույցում ասաց ընտրանու գլխավոր մարզիչ Հակոբ Սերոբյանը: Առաջատարների թվում են Եվրոպայի չեմպիոն, աշխարհի բրոնզե մեդալակիր Հարություն Մերդինյանը, Եվրոպայի արծաթե մեդալակիրներ Վահագն Դավթյանն ու Արթուր Դավթյանը, համաշխարհային ուսանողական խաղերի հաղթող Արթուր Թովմասյանը: Սա մեծահասակների առաջնություն է, սակայն ՀՀ ֆեդերացիան թույլ է տալու, որ ելույթ ունենան նաեւ երիտասարդները: